ราคาน้ำมันปรับตัวลงอีกครั้ง เหตุตลาดกังวลอุปทานที่อาจเพิ่มขึ้นจากแหล่งน้ำมันดิบ Khafji - FINNOMENA
30 มี.ค. 2559

HOT NEWS DIGEST – ราคาน้ำมันปรับตัวลงอีกครั้ง เหตุตลาดกังวลอุปทานที่อาจเพิ่มขึ้นจากแหล่งน้ำมันดิบ Khafji
น้ำมันได้ปรับตัวลงจากการที่ซาอุดิอาระเบียและคูเวต จะกลับมาผลิตน้ำมันดิบเพิ่มจากแหล่ง Khafji ที่เคยมีกำลังผลิตสูงถึง 300,000 บาร์เรลต่อวัน
ตลาดยังคงมีความกังวลทั้งเรื่องปริมาณน้ำมันสำรองของสหรัฐที่แตะจุดสูงสุดที่ 532.5 ล้านบาร์เรล และจำนวนแท่นขุดเจาะในสหรัฐที่มีเพิ่มมากขึ้น
ถึงแม้ราคาน้ำมันจะมีแรงหนุนบ้างจากดอลล่าร์ที่อ่อน จากการที่ประธาน Fed ย้ำถึงการขึ้นดอกเบี้ยแบบค่อยเป็นค่อยไป ก็ยังสู้แรงกดดันจากปัจจัยที่กล่าวมาข้างต้นไม่ได้
สิ่งที่น่าจะพอเป็นแรงหนุนราคาน้ำมันได้ในตอนนี้ก็คงเป็นผลการประชุมระหว่างกลุ่มผู้ผลิตน้ำมันที่จะเกิดขึ้นในกลางเดือนหน้า
หากผลการประชุมออกมาตามที่ตลาดคาดการณ์น่าจะทำให้ราคาน้ำมันมีเสถียรภาพกว่านี้
FINNOMENA รายงาน
ราคาน้ำมันดิบร่วง หลังอุปทานปรับตัวเพิ่มขึ้นจากการกลับมาผลิตน้ำมันดิบในแหล่งKhafjiของคูเวต-ซาอุฯ
แหล่งข่าว : ประชาชาติธุรกิจ 30 มีนาคม 2559
ราคาน้ำมันดิบได้ปรับตัวลดลงประมาณร้อยละ 3 วานนี้ หลังจากนักลงทุนในตลาดซื้อขายน้ำมันดิบได้กลับมากังวลเกี่ยวกับสถานการณ์อุปทานล้นตลาดอีกครั้ง หลังซาอุดิอาระเบียและคูเวต ประกาศที่จะกลับมาผลิตน้ำมันดิบจากแหล่ง Khafji ที่เคยมีกำลังการผลิตสูงสุดอยู่ที่ 300,000 บาร์เรลต่อวันอีกครั้ง หลังจากได้หยุดการผลิตไปเมื่อช่วงเดือนตุลาคม 2557 จากเหตุผลด้านสิ่งแวดล้อม โดยแหล่ง Khafji ตั้งอยู่ในเขตชายแดนระหว่างซาอุดิอาระเบียและคูเวต
นอกจากนี้ราคาน้ำมันดิบยังได้รับแรงกดดันจากท่าทีของอิหร่านที่ถึงแม้ว่าจะตอบรับการเข้าร่วมการประชุมของกลุ่มประเทศโอเปกที่จะหารือเกี่ยวกับการคงกำลังการผลิตน้ำมันดิบของกลุ่มณ กรุงโดฮา ในวันที่ 17 เมษายน 2559 นี้ อย่างไรก็ดีอิหร่านยังไม่มีท่าทีที่จะตอบตกลงเข้าร่วมแผนการคงระดับการผลิตน้ำมันดิบในครั้งนี้
อ่านต่อได้ที่ : ราคาน้ำมันดิบร่วง หลังอุปทานปรับตัวเพิ่มขึ้นจากการกลับมาผลิตน้ำมันดิบในแหล่งKhafjiของคูเวต-ซาอุฯ
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ